કેસ પાછો ખેંચવાનું કહી કશિશ રડી પડી. રાહુલે ધ્યેયને કોર્ટરૃમમાં બનેલી ઘટનાથી વાકેફ કર્યાે. આથી ગુસ્સે ભરાયેલા ધ્યેયે ફોન કરી ઉદયને હદમાં રહેવાની ચીમકી આપી. હવે આ કેસ તે પોતે લડશે તેવું જણાવી દીધું. આ લડતમાં હવે ધ્યેય તેની સાથે છે તે જાણી કશિશે હિંમત ન હારવાનો મનોમન નિર્ધાર કર્યાે. ધ્યેયે કેસને લગતી વિગતોની પૃચ્છા કરી. મેડિકલમાં ઍડ્મિશન મળ્યાની તેને કેવી રીતે જાણ થઈ તેની કશિશ પાસે માહિતી માગી. કશિશે પણ કશું જ છુપાવ્યા વિના બધી વિગતો ધ્યેયને જણાવી દીધી. ઉદયની દીકરી નવ્યા પાસેથી કશિશને જાણવા મળ્યું હતું કે મેડિકલમાં તેને ઍડ્મિશન મળી શકે તેમ હતું. આથી કશિશને શંકા ગઈ હતી. પિતા મહેન્દ્રભાઈની પૂછપરછમાં આખી વાત ખુલ્લી પડી ગઈ હતી અને તપાસ કરતાં ઍડ્મિશનનો લેટર પણ મળ્યો હતો. આથી ધ્યેયે ઍડ્મિશન લેટર માગ્યો તો કશિશે તે લેટર વાંચીને મમ્મીના જ્વેલરી બોક્સમાં પાછો મુકી દીધો હોવાનું જણાવ્યું. ધ્યેય માટે આ સૌથી મોટો પુરાવો હતો. ધ્યેયે તે લેટર મેળવવાનું નક્કી કર્યું. તેણે કશિશ પાસેથી તેના પિતા ઘરે ક્યારે એકલા હોય છે તેની અને જ્વેલરી બોક્સ ક્યાં મૂકેલું હોય છે તેે જાણી લીધું. બીજી તરફ ધ્યેયે એડિટરને ફોન કરી કશિશના કેસની પોઝિટિવ વિગતો ન્યૂઝ ચેનલમાં આવે તેની અને અખબારમાં એક સમાચાર છાપવાની ગોઠવણ કરી લીધી. બીજા દિવસના અખબારમાં કશિશના ચારિત્ર્ય પર સવાલ ઉઠાવવા બદલ વકીલને કોર્ટે ઠપકો આપ્યાની હેડલાઇન વાંચી કૌશલને ઉદય પર ગુસ્સો આવ્યો, સાથે પોતે પણ કશિશને ઘરમાંથી કાઢી મુકી હતી તેે બદલ તેને ખૂબ પસ્તાવો થયો. તેણે કશિશને સપોર્ટ કરવાનો નિર્ણય કર્યાે. બીજી બાજુ ધ્યેય ઍડ્મિશનનો લેટર મેળવવા બપોરે એક માણસ પાસે ઉદયના ઘરનો દરવાજો ખોલાવી ઘરની અંદર પહોંચ્યો. અંદર રૃમનો દરવાજો ખુલ્લો હતો અને મહેન્દ્રભાઈ સૂતા હતા. ધ્યેય વોર્ડરોબનું બારણું ખોલવા જતો હતો ત્યાં ઘરનો ડોરબેલ વાગ્યો અને સાથે તેનો ફોન પણ વાઇબ્રેટ થવા લાગ્યો.